62021CO0569_INF
2022 m. lapkričio 17 d. Teisingumo Teismo (septintoji kolegija) nutartis
PF (Amžiaus riba įdarbinant psichologus policijoje)
(Byla C‑569/21)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Socialinė politika – Vienodas požiūris užimtumo ir profesinėje srityje – Europos Sąjungos pagrindinių teisių chartijos 21 straipsnis – Direktyva 2000/78/EB – 2 straipsnio 2 dalis, 4 straipsnio 1 dalis ir 6 straipsnio 1 dalis – Diskriminacijos dėl amžiaus draudimas – Nacionalinės teisės aktai, kuriuose nustatyta maksimali 30 metų amžiaus riba įdarbinti techninius pareigūnus psichologus – Pateisinimai“
1.
Socialinė politika – Vienodas požiūris užimtumo ir profesinėje srityje – Direktyva 2000/78 – Taikymo sritis – Nacionalinės teisės aktai, kuriuose nustatyta maksimali 30 metų amžiaus riba įdarbinti techninius pareigūnus psichologus – Įtraukimas
(Tarybos direktyvos 2000/78 3 straipsnio 1 dalies a punktas)
(žr. 45 ir 46 punktus)
2.
Socialinė politika – Vienodas požiūris užimtumo ir profesinėje srityje – Direktyva 2000/78 – Diskriminacijos dėl amžiaus draudimas – Nacionalinės teisės aktai, kuriuose nustatyta maksimali 30 metų amžiaus riba įdarbinti techninius pareigūnus psichologus – Esminis arba lemiamas profesinis reikalavimas šiai veiklai vykdyti – Nebuvimas – Pateisinimai – Nebuvimas – Neleistinumas
(Europos Sąjungos pagrindinių teisių chartijos 21 straipsnis; Tarybos direktyvos 2000/78 1 straipsnis, 2 straipsnio 2 dalis, 4 straipsnio 1 dalis ir 6 straipsnio 1 dalis)
(žr. 48, 49, 51-54, 56, 57, 59, 67-71 punktus ir rezoliucinę dalį)
Rezoliucinė dalis
2000 m. lapkričio 27 d. Tarybos direktyvos 2000/78/EB, nustatančios vienodo požiūrio užimtumo ir profesinėje srityje bendruosius pagrindus, 2 straipsnio 2 dalis, 4 straipsnio 1 dalis ir 6 straipsnio 1 dalis, siejamos su Europos Sąjungos pagrindinių teisių chartijos 21 straipsniu, turi būti aiškinamos taip, kad pagal jas draudžiamos nacionalinės teisės aktų nuostatos, kuriose nustatyta maksimali 30 metų amžiaus riba norint dalyvauti konkurse į psichologų pareigas policijoje.